K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| 2025. gada | Noteikumi Nr. \_\_\_\_\_ |

Rīgā

**Grozījumi Latvijas Bankas 2024. gada 28. oktobra noteikumos Nr. 332 "Krājaizdevu sabiedrību gada pārskata sagatavošanas noteikumi"**

Izdoti saskaņā ar

Krājaizdevu sabiedrību likuma

23. panta pirmo daļu

Izdarīt Latvijas Bankas 2024. gada 28. oktobra noteikumos Nr. 332 "Krājaizdevu sabiedrību gada pārskata sagatavošanas noteikumi" (Latvijas Vēstnesis, 2024, Nr. 212) šādus grozījumus:

1. Aizstāt noteikumu tekstā vārdu "kredīts" (attiecīgā skaitlī un locījumā) ar vārdu "aizdevums" (attiecīgā skaitlī un locījumā).

2. Izteikt 9.5. apakšpunktu šādā redakcijā:

"9.5. informāciju par esošo biedru skaitu atbilstoši biedru reģistra datiem un tiem piederošo paju skaitu un nominālvērtību, kā arī to paju skaitu un nominālvērtību, kuru īpašnieki ir izstājušies vai izslēgti no krājaizdevu sabiedrības vai atsavinājuši tās krājaizdevu sabiedrībai pārskata gada laikā;".

3. Papildināt noteikumus ar 9.9. apakšpunktu šādā redakcijā:

"9.9. informāciju par kreditēšanas pakalpojumu sniegšanu Krājaizdevu sabiedrību likuma 5. panta piektās daļas 2. un 3. punktā minētajām personām."

4. Izteikt 10. punktu šādā redakcijā:

"10. Krājaizdevu sabiedrība, kuras aktīvi pārskata gadā nepārsniedz Krājaizdevu sabiedrību likuma 23. panta otrajā daļā noteikto apmēru, var nesniegt šo noteikumu 9.2.2. apakšpunktā minēto informāciju."

5. Papildināt 24. punktu ar trešo teikumu šādā redakcijā:

"Ja prasību pret krājaizdevu sabiedrībām apmērs postenī "Pārējie aktīvi" ir būtisks, šīs prasības uzrāda atsevišķā apakšpostenī."

6. Papildināt 29. punktu ar trešo teikumu šādā redakcijā:

"Ja saistību pret krājaizdevu sabiedrībām apmērs postenī "Pārējās saistības" ir būtisks, šīs saistības uzrāda atsevišķā apakšpostenī."

7. Svītrot 30. punkta ievaddaļā vārdus "biedriem piederošos".

8. Aizstāt 30.1. apakšpunktā vārdus "paju nominālvērtību kopsummu" ar vārdiem un skaitļiem "pamatkapitālu atbilstoši Krājaizdevu sabiedrību likuma 15. panta 1.5 daļā noteiktajam".

9. Aizstāt 30.2. apakšpunktā vārdus "no pārskata gada un iepriekšējo gadu peļņas, iestāšanās maksas" ar vārdiem un skaitļiem "saskaņā ar Krājaizdevu sabiedrību likuma 16. pantā noteikto".

10. Izteikt 82. punkta otro teikumu šādā redakcijā:

"Finanšu pārskatu pielikumā atklāj to darījumu veidus, būtību un apmēru, kurus krājaizdevu sabiedrība ir veikusi ar Krājaizdevu sabiedrību likuma 20. panta desmitajā daļā minētajām personām."

11. Aizstāt 83.1. apakšpunktā vārdu "saistībām" ar vārdiem "posteņos iekļautajiem darījumiem".

12. Papildināt noteikumus ar 86.1 un 86.2 punktu šādā redakcijā:

"86.1 Finanšu pārskatu pielikumā sniedz informāciju par apmaksātā pamatkapitāla kopējo apmēru, tai skaitā atsevišķi uzrāda kopējo krājaizdevu sabiedrības pamatkapitāla apmēru, kas finansēts no piešķirtajiem aizdevuma līdzekļiem (ja attiecināms).

86.2 Ja krājaizdevu sabiedrība sniedz kreditēšanas pakalpojumus Krājaizdevu sabiedrību likuma 5. panta piektās daļas 2. un 3. punktā minētajām personām, tā finanšu pārskatu pielikumā sniedz informāciju par pašu kapitāla apmēru, kurš aprēķināts saskaņā ar Krājaizdevu sabiedrību likuma 14. panta otrajā daļā noteikto."

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |